rlitschk/wikidir huggingface dataset:
Gifft 'n Slag Religionens (Gleuvens) op de Welt: Dat Christendom mit ünnerscheedliche Konfessionens Katholiken röömsch-kathoolsche Kark Oolkatholiken Maroniten Protestanten Anglikaansche Kark Evangeelsch-Luthersche Kark Evangeelsch-reformeerte Kark Freekarken Baptisten Pingstkarken Sövenden-Dags-Adventisten Mennoniten Pingstkarken Orthodoxe Kark Dat Jödendom De Islam, wat de Religion vun de Muselmanens is. De meiste Muselmanens sün: Sunnitens ouder Schiitens De Buddhismus De Hinduismus De ole germansche Religion, de nu obers meist verswunnen is Tosammen meet aans dezens oven gift dat noch bannich annerns Religionens op de Welt, groote un lüttsche.
Tim Wiese (* 17. Dezember 1981 in Bergisch Gladbach) is en düütschen Football-Doorhöder. Toeerst, as he in de E-Jugend vun den DJK Dürscheid noch ganz an’n Anfang vun sien Weg as Footballspeler stünn, weer Tim Wiese noch Störmer. Denn güng he na’n nee Vereen Bayer Leverkusen. Vunwegen dat he dor Problemen mit siene Achillessehn harrt hett, hett de Trainer em in’t Door stellt. Dor is he dör all Jugendmannschuppen dörlopen. Siene eerste Profimannschup weer Fortuna Köln in de Regionalliga Noord. Dor hett Gerald Ehrmann em to sehn kregen. De weer dormols Doorhöder-Trainer bi den 1. FC. Kaiserslautern. Wiese wessel na’n Betzenberg un schaav den Stammdoorhöder Georg Koch al gau an’e Siet. 2005 is he na den SV Werder Bremen hengahn. Dor hett he toeerst en Verdrag bit 2008 harrt. An’n 19. Oktober 2007 hett he düssen Verdrag, de utlopen dö, al vör de Tied verlängert bit 2012. In de Saison 2004/2005 is an’t Enne vun de Vörrunn Wiese sien Krüüzband in’t lunke Knee reten. Den Rest vun de Saison möss he dor tokieken. As he sik up de nee Saison vörbereiden dö, güng de Sake noch mol wedder los, un he is mehrere Maanden utfullen. Toeerst hett he in Bremen
Claudio Miguel Pizarro Bosio (* 3. Oktober 1978 in Lima) is en Footballspeler ut Peru. In'n Momang speelt he för den SV Werder Bremen in de Football-Bundsliga. Sien Kinnertied hett Pizarro tohopen mit siene Mudder Patricia Bosio, sien Vadder Claudio Pizarro Dávila un sien dree Johr jüngere Süster Patricia un sien 12 Johr jüngern Broder Diego in Santiago de Surco verleevt. Dat is en Stadtdeel vun Lima. Sien Vadder weer Offzier bi de Marine. Sien Broder speelt hüdigendags in de U19-Mannschop vun den FC Bayern München. Pizarro is as en richtigen Stratenfootballer ankeken wurrn, man he interesseer sik ok för anner Sportarten, as Basketball, Golf un Tennis. He is to de U17-Natschonalmannschop vun Peru beropen wurrn. As he 17 Johr oolt weer, hett he dat eerste Mol för Deportivo Pesquero speelt. Later is he twee Johr lang för Alianza Lima uplopen. Mit sien Weg in Düütschland güng dat 1999 los. Dormols hett de SV Werder Bremen em för 1,5 Mio. € freeköfft un unner Verdrag nahmen. In siene eerste Saison in de Bundsliga hett he in 25 Spelen 10 Doren schaten. In dat Johr later is he Stammspeler wurrn un hett in 31 Spelen 19 Doren maakt. Dormols weer he
Russland (russisch Россия Rossija), amtlich Russ’sche Föderatschoon (russisch Российская Федерация Rossijskaja Federazija, Utspraak D) is dat gröttste Land vun de Eer un en Republiek, de in den Oosten vun Europa un den Noorden vun Asien liggt („Sibirien“). In Russland leevt up 17.075.400 km² üm un bi 142.400.000 Inwahners (Juli 2019). Dat sünd 8,3 Inwahners up een km². Amtsspraken sünd Russ’sch un de Spraken vun de Minnerheiten, t.B. Tatarsch, Baschkirsch oder de Spraak vun de Tschuktschen in Sibirien. In Russland sünd all klimatsche Zonen to finnen - mit Utnahm vun de Tropen. Sibirien is bekannt för dat extreme Winterklima. Bi Oimjakon in Ostsibirien hebbt se 1983 -72,2 °C op dat Thermometer kregen. Russland hett en Flaag vun 17.074.636 km² un is darmit de gröttste Staat op de Eer. In Europa befinnen sück 3.952.550 km² vun de Flaag un 13.122.850 km² sünd in Asien. Navers vun Russland sünd Finnland, Eestland, Lettland, Wittrussland, de Ukraine, Georgien, Aserbaidschan, Kasachstan, de Mongolei, China, Japan, bi de Exklaav Kaliningrad (dat fröhere Königsbarg) an de Oostsee ok Litauen un Polen, över de Beringstraat ok de USA. De Hööftstadt vun de Russ'sche Föderatschoon is Moskau. De Verfaten is demokraatsch siet 1992. Dormols hett sik de vörmolige Sowjetunion uplööst.
Christian Vander (* 24. Oktober 1980 in Anrath) is en ehmalger düütsch Football-Doorhöder un nu Footballtrainer. Vander hett sien Weg in de Jugend bi Borussia Mönchengladbach anfungen. Denn hett he bi den KFC Uerdingen in de 2. Bundsliga speelt. Vun 2000 bit 2005 weer he bi den VfL Baukem. Dor hett he in 5 Johren 19 mol in de Bundsliga speelt, man he konn sik doch nich dörsetten gegen den Stammdoorhöder Rein van Duijnhoven. 2005 hett Baukem em för een Johr utlehnt an den SV Werder Bremen. För de Saison 2006/2007 hett he denn en Verdrag in Bremen unnerschreven. De is denn in'n Mai 2008 bit 2010 hen verlängert wurrn. Vun de Saison 2007/2008 af an weer Vander de Nummer twee achter Tim Wiese in dat Bremer Door ween. De Verdrag mit Andreas Reinke is dormols nich verlängert wurrn. Allerdings verlor he dissen Platz an Sebastian Mielitz, weswegen he an' 19. August 2010 in de tweet Mannschap vun Werder sien Debüt geev, in de he dornah överweegend spelen dee. Nah de Saison 2012/13 hett Vander sien aktiv Karriere afslooten. He is denn in den Trainerstaff vun Werder Bremen wesselt. Siet den 25. Oktober 2014 is he Doorhödertrainer bi Werder Bremen.
Nico-Stéphàno Pellatz (* 8. Juli 1986 in Berlin) is en düütschen Football-Doorhöder. Nico Pellatz hett sien Weg as Footballspeler anfungen bi SV Blau-Weiß Berlin. Över Tasmania Berlin güng he 2002 na Hertha BSC Berlin. In düssen Vereen hool he 2004 mit de U-19 den DFB-Juniorenpokal. Een Johr later is he in de Junioren-Bundsliga Noord/Noordoost Meester wurrn. In de Saison 2006/2007 kladder he up de Steed vun den drüdden Doorhöder bi de Profis vun Hertha BSC. In'n Sömmer 2007 wessel he ohn Aflöös na Werder Bremen. Dor hett he en Verdrag bit 2009 mit unnertekent. Bi Werder is he de drüdde Doorhöder bi de Profis un to glieke Tied Stammdoorhöder bi de tweede Mannschop (SV Werder Bremen II) in de 3. Liga. Dor hett he ok an'n 26. Juni 2008 to'n eersten Mol as Profi speelt. Dat güng gegen de SpVgg Unterhaching. To'n eersten Mol hett he in en Plichtspeel för de Werder-Profis mitmaakt, as he an'n 4. März 2009 bi dat DFB-Pokalspeel gegen den VfL Wulfsborg in't Werder-Door stahn hett. Dat Speel fünn in Wulfsborg statt. Tim Wiese un ok den sien Stellvertreder Christian Vander weern verletzt un dröffen nich spelen. Dor rück he in de Startformatschoon. Werder hett düt
De Untogängliche Natschonalpark vun Bwindi is en Natschonalpark in’n Süüdwesten vun Uganda dicht an de Grenz to de Demokraatsche Republiek Kongo. He liggt an’n Rand vun den Albert-Graven un besteiht ut Regen- un Oorwoold. De Natschonalpark is Heimat vun 300 Barggorillas, wat de Hälft vun alle Barggorillas is, de free leevt. De twete Grupp vun Barggorillas leevt in de Virunga-Bargen (in Uganda schützt dör den Mgahinga-Gorilla-Natschonalpark). De Park is 1932 inricht worrn. He heet toeerst Impenetrable Forest Reserve (dat Untogänglich-Woold-Reservat) un siet 1991 denn Bwindi Impenetrable National Park. Bwindi is de Naam vun’n Woold, doch toerst heet so en Sump in’n Süden vun’n Woold. Mubwindi bwa Nyinamukari, Nyinamukari ehr düüster Oort, seggen de Lüüd dorto, vun wegen dat woll vör över eenhunnert Johren ene Familie vun Süden dör den Sump trecken wull. Doch dor weer keen Dörkamen. Trüch kunnen se nich mehr, dorüm fragen se de Sumpgeester üm Raat. De seggen, dat se ehr schöönst Dochter Nyinamukari as Opper geven schullen. Na veel Tögern hebbt se – se kunnen ja nich trüch – dat denn doon un ehr Dochter in dat Water smeten. De Familie kunn ahn Gefohr dör den Sump wannern. As annere Lüüd dat hören, möken se vun
De Owen-Damm oder dat Nalubaale-Kraftwark is ene Staumuer in’n Viktoria-Nil, de an de Steed vun den fröheren Owen-Waterfall den Viktoriasee opstaut. He liggt bi de Städer Jinja un Njeru in Uganda. De Damm is üm un bi 831 Meter lang un bi 31 Meter hooch. De Bo is 1951 anfungen, as de Briten in Uganda noch dat Seggen harrn. De Damm leeg 3,2 Kilometer achter den Steed, wo vörher de Nil ut den Viktoriasee rutflaten is. 1954 weer he trech. De Owen-Waterfall un de Ripon-Waterfall sünd beid in dat staute Water ünnergahn. De Viktoriasee is so to’n Stausee worrn. Mit en Inholt vun 2.700 km³ is he de gröttste staute See op de Eer, doch dat nee anstaut Volumen maakt dorbi blots üm un bi 205 km³ ut. Dör den Damm warrt 60 Megawatt Stroom för Uganda un den Westen vun Kenia herstellt. Vun 1993 bet 1999 hebbt se noch en Kraftwark boot, dat Kiira-Kraftwark. 2003 weren dree vun de fief plaanten Maschinen mit je 40 Megawatt in’e Gang. En Bild vun dat Kiira-Kraftwark is ok achtern op den 10.000-Schilling-Schien op.
Volleyball is en Mannschopssport ut de Koppel vun de Torüchslagspelen, bi dat sik jümmer twee Mannschoppen mit söss Spelern op en dör en Nett deelt Speelfeld gegenöverstaht. Dat Teel is bi dat Speel, en Ball ahn wietere Helpsmiddel över’t Nett op den Bodden vun de gegnerischen Speelhälft to spelen un de annere Mannschop doran to hinnern, dat sülve to doon, oder de annere Mannschop so antospelen, dat se dorbi en Fehler maakt. De Ball dröff in jeden Speeltog (tosätzlich to’n Block) höchstens dreemol ahn Boddenkuntakt vun de sülven Mannschop speelt warrn un mutt denn wedder na’n Gegner torüchslahn warrn. Dat speel kummt ut de USA un warrt vundaag meist op de helen Welt speelt. De Volleyball-Weltverband FIVB organiseert dat Speel in 218 Natschonen mit üm un bi 35 Millionen Spelers. In de tweeten Hälft vun 1895 hett William G. Morgan, en Sportdirekter bi’n YMCA in Holyoke, Massachusetts, en Speel mit Naam Mintonette utklamüstert, dat as Tietverdriev för öllere Liddmaten dacht weer. Dat Speel gell as en sachtere Sportoort as de Basketball, wat veer Johr vörher in Springfield, dat 16 km wieter weg leeg, entwickelt worrn weer. De Hallensportoort harr Elementen vun Tennis un vun Handball. Morgan hett ok sülvst de
Frank Baumann (* 29. Oktober 1975 in Würzburg) is en ehmalge düütsch Footballspeler. Bit 2009 speel he för Werder Bremen in de Football-Bundsliga. He hett sien Karriere an' 30. Mai 2009 mit den tweeten Pokalsieg beend un wurr denn Assistent vun de Geschäftsföhrung. Fröher hett Baumann in de Afwehr speelt. Midderwielen is he in dat defensive Middelfeld togange. 1999 is he vun den 1. FC Nürnbarg na Werder Bremen henkamen. Bi Werder is he de Kaptein. He speelt ruhig un sinnig un lett sik nich for'n Narren hollen. Dorüm hett he ok wat to seggen in de Mannschop. He weer en wichtigen Speler för Meesterschop un den Pokalsieg 2004. In de lesten Johren is Baumann jummers wedder verletzt wurrn un vundeswegen ut den Speelbedriev rutreten wurrn. So konn he in de Speeltiet 2005/2006 bloß 19 un in de Speeltied 2006/2007 sogor bloß 17 Spelen in de Bundsliga mitmaken. To'n eersten Mol hett Baumann an’n 14. November 1999 för de düütsche Natschonalmannschop mitspeelt. Dormols güng dat in Oslo gegen Norwegen. De Düütschen hefft 1:0 wunnen. Sien lest Speel bit herto hett he an’n 26. März 2005 gegen Slowenien maakt. Baumann hett in de Natschonalmannschop mitmaakt bi de Football-Weltmeesterschop 2002 un bi
Sebastian Boenisch (* 1. Februar 1987 in Gliwice, Polen) is en düütsch-poolsch Footballspeler. In'n Momang speelt he för den SV Werder Bremen in de Football-Bundsliga. Boenisch hett sien Weg as Profi bi den FC Schalke 04 anfungen. Dor is he över de Statschonen SSVg Heiligenhaus (1992–2000), Borussia Velbert (2000–2001) un Rot-Weiß Oberhausen (2001–2003) henkamen. As he noch in de A-Jugend spelen dö, hett he an'n 11. Februar 2006 al dat eerste Mol in de Bundsliga mitspeelt. Dormols hett Schalke 7:4 gegen Bayer Leverkusen wunnen. Bloß fiev Dage later hett he ok al dat eerste Mol in'n UEFA-Cup mispeelt. Dat weer bi den 2:1-Sieg gegen Espanyol Barcelona. In de A-Jugendmannschop vun Schalke hett Boenisch in de Speeltied 2005/2006 ölben Doren schaten. Dat weern de drüttmeisten in sien Team. He weer en vun de Besten in de Mannschop un hett dor ok duchtig to hulpen, dat se Düütsche Jugendmeester wurrn is. In't Endspeel an'n 4. Juni 2006 hett he mit en Foulölbenmeter dat tweete Door gegen den FC Bayern München schaten. Amenne hett Schalke 2:1 wunnen. In'n Mai 2007 hett Schalke sien Verdrag verlängert bit 2010. Man Boenisch weer untofreden, vunwegen dat he an'n Anfang vun de Speeltied 2007/2008 nich to de
Niklas Andersen (* 4. August 1988 in Frankfort an’n Main) is en düütschen Footballspeler. In'n Momang speelt he för den SV Werder Bremen in de Football-Bundsliga. Andersen hett in de Afwehr in de Jöögdmannschoppen vun den Hamborger SV, vun Eintracht Frankfort un den FC Schalke 04 speelt. Vunwegen dat sien Vadder, de Trainer Jørn Andersen, faken sien Vereen wesselt hett, is he jummers mitgahn un hett ok faken wesselt. In’t Johr 2005 hett he sik in de A-Jugend vun Rot-Weiß Essen dörsetten konnt un in de Speeltied 2007/2008 hett he den Sprung in de Regionalligamannschop schafft. Dor hett he 26 mol speelt. To de Saison 2008/2009 is he na den SV Werder Bremen in de Bundsliga gahn. Dor hett he en langen Verdrag bit to’n 30. Juni 2012 unnerschreven. Niklas Andersen hett bither to twee Spelen för de Düütsche U20-Natschonalmannschop afleggt. Werder.de – Över den Speler (hoochdüütsch) Mannschop vun Werder Bremen in de Saison 2009/10 Aymen Abdennour | Niklas Andersen | Kevin Artmann | Philipp Bargfrede | Sebastian Boenisch | Tim Borowski | Torsten Frings | Clemens Fritz | Márkó Futács | Hugo Almeida | Aaron Hunt | Said Husejinović | José-Alex Ikeng | Daniel Jensen | Marko Marin |
Diego Ribas da Cunha, allerwegens Diego nömmt, (* 28. Februar 1985 in Ribeirão Preto) is en Footballspeler ut Brasilien. He hett in de Speeltied 2008/2009 bi den SV Werder Bremen in de Football-Bundsliga unner Verdrag stahn un is denn na Juventus Turin wesselt. He hett nich bloß den Utwies vun Brasilien, man toglieke Tied is he ok noch italieenschen Staatsangehörigen. In siene Kinnertied un Jöögd speel Diego bi Comercial FC Ribeirao Preto un Paulistinha Sao Carlos. As he 12 Johr oolt weer, is he dor vun de Utkiekers vun den FC Santos utkeken wurrn. Denn hefft se em na Santos hoolt. Dor speel he toeerst in de Jugendteams un keem denn 2002 to de Profis. He speel in’t Middelfeld un is 2002 un 2004 brasiliaansch Meester wurnn. In’n Summer 2004 güng he na Europa. He wessel för üm un bi 8 Mio. € na den FC Porto. Dor scholl he an de Steed vun Deco treden, de weer afwannert. Man he weer nich alltied Stammspeler un in de twee Johren in de SuperLiga is he faken nich bröcht wurrn. In’n Summer 2006 wessel Diego för üm un bi 6 Mio. € na Werder Bremen in de Bundsliga. He scholl up
De irisch Euromünten sünd de in Irland in Umloop brocht Euromünten vun de gemeensam Währung Euro. De irisch Euromünten hebbt all dat sülvige Design, dat vun Jarlath Hayes utdocht wurrn is. Dorstellt is en keltisch Harfe, en traditschonelles Symbol för Irland. Rechts dorvan is dat Prägejohr, links de Landsbeteken ÉIRE, an’ Rand sünd de twalf Steerns vun de EU. Europäische Zentralbank Irische Zentralbank
De 1. FC Köln (vullstännig Naam (düütsch): Erster Fußball-Club Köln 01/07 e. V.) is de gröttste Sportvereen in Köln. De Klub is an 13. Februar 1948 grünnd wurrn un is entstahn, as man de Vereene Kölner BC 01 un SpVgg Sülz 07 tosommenslooten hett. Man wull dormit en attraktiven Vereen maken. De Kölners weern Grünnensliddmaat vun de Football-Bundsliga un sünd 1998 eerstmals afsteegen. De Profi-Afdeelen hatt man 2002 as 1. FC Köln GmbH & Co. KGaA ut de Vereen utgleedert, aber de Vereen hett dorbi dat alleenige Stimmrecht. Bekannt Speler ut disse Vereen weern to'n Bispeel: Helmut Benthaus, Bernhard Cullmann, Heinz Flohe, Jonas Hector, Heinz Hornig, Bodo Illgner, Pierre Littbarski, Paul Mebus, Wolfgang Overath, Lukas Podolski, Hans Schäfer, Harald Schumacher, Georg Stollenwerk, Gerhard Strack, Wolfgang Weber, Leo Wilden. Düütsch Meester (1962, 1964, 1978) Düütsch Pokalwinner (1968, 1977, 1978, 1983) Düütsch Amateurmeester (1981). 1. FC Köln. Mehr Biller, Videos oder Audiodateien to’t Thema gifft dat bi Wikimedia Commons. Offizielle Website vun den 1. FC Köln
Clemens Fritz (* 7. Dezember 1980 in Erfurt) is en düütschen Footballspeler. Toletzt speel he för den SV Werder Bremen in de Football-Bundsliga. In siene Jugendtied hett Clemens Fritz bi den FC Rot-Weiß Erfurt speelt. As düsse Vereen mit de Finanzen in’e Bredullje keem, hett sik de VfB Leipzig den Speler hoolt. Twee Johr later kemen ok de Leipzigers in sware See, wat dat Geld angüng. Dor hefft de Erfurters Clemens Fritz foorts torüch hoolt. Fritz hett dat glieks in de Reginalligamannschop schafft un is dor en vun de besten Spelers ween. In de Speeltied 2000/2001 hett he in de Regionalliga Süüd in 32 Spelen 10 Doren för Erfurt schaten. Dorna wessel he mit sien Fründ Marco Engelhardt na den Karlsruher SC, de just in de Tweete Liga upstegen weer. Bi jem ehren neen Vereen sünd de Beiden gau Stammspelers wurrn. In’t Johr 2003 güngen jem ehr Wegen denn doch ut’neen. Fritz güng in de 1. Football-Bundsliga na Bayer 04 Leverkusen. Dor hett he an’n 9. November 2003 to’n eersten Mol speelt. An’n 24. Juni 2004 hett Fritz sik bi en Testspeel dat Wadenbeen braken. He möss verscheden Molen opereert weern un konn in de ganze Speeltied 2004/2005 nich een
Wadenbeen (un Slöötelbeen) Vördersiet Wadenbeen (un Schienbeen) Rückssiet Dat Wadenbeen (latiensch: fibula „Heftnadel“, „Spange“) is neben dat Schienbeen (tibia), an de dat siedlich anliggt, een vun de beid Knaken vun de Ünnerschenkel. Dat Wadenbeen is de dünnere vun de beid Knaken un en typisch Röhrenknaken.
Martin Harnik (* 10. Juni 1987 in Hamborg) is en öösterriekschen Footballspeler. He is to glieke Tied ok noch düütschen Staatsangehörigen. In de In'n Momang speel he för den VfB Stuttgart in de Football-Bundsliga. Harnik hett 1992 in Hamborg mit dat Footballspelen anfungen. Dormols weer he bi’n TSV Karkwarder. De Vereen hett sik later mit de SpVgg Ossenwarder-Moorfleet tosamendaan to’n SC Veer- un Maschlann. In de Winterpaus vun de Saison 2006/2006 is Harnik na Bremen gahn. Dor hett he toeerst in de Regionalligamannschop vun den SV Werder speelt un 13 Spelen mitmaakt. Lehrt hett he Störmer. En Johr later traineer Harnik al bi de Profis mit, as he sik den Middelfoot braken hett. Dor konn he denn meist de ganze Trüchrunn nich mitspelen. To de Speeltied 2007/2008 hett he bi Werder en Profiverdrag unnerschreven bit 2010. To’n eersten Mol bi de Profis insett wurrn is he, as he an’n 15. August 2007 in de Qualifikatschoon för de Champions-League inwesselt wurrn is. In de Football-Bundsliga hett he to’n eersten Mol an’n 25. August 2007 mitspeelt. Dormols is he in de 61. Minuut gegen den 1. FC Nürnbarg bröcht wurrn. Sien eerst Door hett he denn glieks in de 69. Minuut schaten.
Hugo Miguel Pereira de Almeida, bekannt as Hugo Almeida (* 23. Mai 1984 in Figueira da Foz, Portugal) is en portugeeschen Footballspeler. He hett bit 2010 för SV Werder Bremen in de Football-Bundsliga speelt. Almeida sien Weg güng los bi Naval 1º Maio. Later wessel he na’n FC Porto. Dor hett he in dat Johr 2000 en Profiverdrag unnerschreven. Man he keem dor nich richtig to Potte un dor is he üm utlehnt wurrn an União Leiria un Boavista Porto. To de Speeltied 2006/2007 hett Werder Bremen em utlehnt un möss dor bi 1 Mio. € för betahlen. Bavenhen is noch en Koopoptschoon afslaten wurrn, de lä bi 3,5 Mio. €. Düsse Optschoon hett Werder an’n 21. Mai 2007 trocken. Dormols hett de Vereen Almeida bit 2011 unner Verdrag nahmen. Bi Werder hett he mit siene Doren gegen Ajax Amsterdam un gegen Celta Vigo dorför sorgt, dat de Vereen bit in dat Halffinaal vun den UEFA-Cup intagen is. In de Saison 2007/2008 stünn he an de Siet vun Rosenberg, Boubacar Sanogo un Ivan Klasnic in’n Werder-Storm un dat güng hen un her, wen nu spelen dröff. 2008/2009 is de Sake för em nich eenfacher wurrn: Klasnic is woll weggahn, man
De Stadt Kilkenny (irisch Cill Chainnigh, dat bedüüd: Kark des Canisius) liggt in’ Süüdoosten vun Irland an de Nore. Se is Verwaltenssitt vun de glieknaamig County un hett 8.661 (mit Vororten 22.179) Inwahner (Stand 2006). Se is dör hör völ middelollerich Bauwarken und at rege Nachtleven beröhmt. In de Welt bekannt ist Kilkenny vör allen dör dat glieknaamig Beer. De hillig Canisius (St. Canice), nah de de Stadt nömmt wurrn is, hett hier in dat 7. Johrhunnert anb de Stä vun de hüdige Stadt de Sankt-Cainnech-Kathedrale erricht. In’t 12. Johrhunnert hebbt se dor en Borg erricht un 1202 wurr Kilkenny Bischopssitt. In dat Johr 1366 wurrn de so nömmt Kilkenny-Statuten erlaten, de Engländers un Iren verboden hebbt, sück to „vermischen“. 1391 hett de Familie Butler de Borg erworben un in de Folgetiet hett Kilkenny as englischtrüe Stadt en Upswung beleevt. Van 1642 bit 1648 hett hier dat Parlament vun de anglo-irisch Konföderatschoon taagt; somit weer Kilkenny de Hööftstadt vun dat damalige Irland. In’t 19. Johrhunnert beleev Kilkenny vun goode Stratenverbinnen nah Dublin un Cork en weertschaplichen Upswung. In’t 20. Johrhunnert wurr de Stadt to en Zentrum för dat Kunsthandwark. Kilkenny Castle Klimadiagramm vun Kilkenny Kilkenny Town hett en good erhollen
Aaron Hunt (* 4. September 1986 in Goslär) is en düütschen Footballspeler. In'n Momang speelt he för den SV Werder Bremen in de Football-Bundsliga. Dor speelt he in’n Storm oder in’t Middelfeld. Hunt sien Vadder is en Düütschen, siene Mudder en Engelsche. As he jung weer, speel he bi’n VfL Oker un bi GSC 08 Goslär. In’n Juni 2001 is he na Bremen to den SV Werder gahn. Sien eerst Speel in de Bundsliga weer an’n 18. September 2004 gegen Hannober 96. Dor hett he 7 Minuten mitspeelt. Sien eerst Door hett he in de Bundsliga an’n 12. Februar 2005 gegen Borussia Mönchengladbach schaten. He weer dormols 18 Johr un 161 Dage oolt un dor is he bit up den hüdigen Dag Werder sien jüngsten Doorschütten överhaupt mit wurrn. Dat eerste „Dubbelpack“ in sien Footballer-Tied hett he an’n 27. Oktober 2006 bi den 6:1 Butensieg vun Bremen in Mainz schaten un den eersten „Dreerpack“ hett he an’n 3. März 2007 bi dat 3:0 gegen den VfL Baukem maakt. Hunt kann in de Offensivafdelung an verschedene Stellen insett weern. Dorüm stellt Trainer Thomas Schaaf em in’n Storm, man ok in dat offensive Middelfeld un in dat lunke Middelfeld up. An’n 27.
Daniel Jensen (* 25. Juni 1979 in Kopenhagen) is en ehmalger däänschen Footballer. För de däänsche Natschonalmannschop hett he 52 Lännerspelen maakt. af 2009 speel he för den SV Werder Bremen in de Football-Bundsliga. Jensen sien Weg füng an ni B.93 Kopenhagen. Profi is he in dat Johr 1996 wurrn. Twee Johr later wessel he to’n SC Heerenveen in de Provinz Freesland in de Nedderlannen. Dor möök he mehr as 100 Speele un güng denn in dat Johr 2003 ohn Aflöös na den spaanschen Upstieger Real Murcia. Dor kreeg he en Verdrag över een Johr. Murcia is leste in de Primera Division wurrn un möss wedder afstiegen. Dor woll Jensen den Vereen verlaten, man Murcia trock de Optschoon to’n Verlängern vun den Verdrag. Nu möss för Jensen en Aflöös betahlt weern. In’n Juli 2004 güng he denn för 1 Mio. € na Bremen to den SV Werder. Toeerst hett dat en ganze Tied duert, ehr he sik in’n Middelfeld vun Werder dörsetten konn. Man nadem he in de Henrunn över alle Maten goot speelt harr, verlänger he sien Verdrag an’n 22. Januar 2008 bit to’n 30. Juni 2011. Dornah wessel he to Novara Calcio, wo he een Saison speelt hett.